याज्ञवल्क्यस्मृतिः/व्यवहाराध्यायः/संभूयसमुत्थानप्रकरणम्
<table>		
		
<td><p>		
	समवायेन वणिजां लाभार्थं कर्म कुर्वताम्  ।लाभालाभौ यथाद्रव्यं यथा वा संविदा कृतौ   । । २.२५९  । ।	</p>
<td><p>		
	प्रतिषिद्धं अनादिष्टं प्रमादाद्यच्च नाशितम्  ।स तद्दद्याद्विप्लवाच्च रक्षिताद्दशमांशभाक्  । । २.२६०  । ।	</p>
<td><p>		
	अर्घप्रक्षेपणाद्विंशं भागं शुल्कं नृपो हरेत् ।व्यासिद्धं राजयोग्यं च विक्रीतं राजगामि तत् । । २.२६१  । ।	</p>
<td><p>		
	मिथ्या वदन्परीमाणं शुल्कस्थानादपासरन्  ।दाप्यस्त्वष्टगुणं यश्च सव्याजक्रयविक्रयी   । । २.२६२  । ।	</p>
<td><p>		
	तरिकः स्थलजं शुल्कं गृह्णन्दाप्यः पणान्दश   ।ब्राह्मणप्रातिवेश्यानां एतदेवानिमन्त्रणे   । । २.२६३  । ।	</p>
<td><p>		
	देशान्तरगते प्रेते द्रव्यं दायादबान्धवाः   ।ज्ञातयो वा हरेयुस्तद् आगतास्तैर्विना नृपः   । । २.२६४  । ।	</p>
<td><p>		
	जिह्मं त्यजेयुर्निर्लाभं अशक्तोऽन्येन कारयेत् ।अनेन विधिराख्यात ऋत्विक्कर्षककर्मिणाम्  । । २.२६५  । ।	</p>
</table>